b'\n_START_ARTICLE_\nAda Bojana\n_START_PARAGRAPH_\nAda Bojana, pe\xc5\xa1\xc4\x8deni otok v \xc4\x8crni gori na izlivu reke Bojane v Jadransko morje._NEWLINE_V bli\xc5\xbeini albanske meje med dvema krakoma reke Bojane le\xc5\xbei 4,9 km\xc2\xb2 velik re\xc4\x8dni otok Ada Bojana, ki je nastal sredi 19. stoletja, ko je tu na plitvini nasedla ladja Merito iz Trogira. Okoli nasedle ladje se je pri\xc4\x8del nabirati nanos re\xc4\x8dnega peska tako, da je postopoma nastal skupaj s \xc5\xa1e dvema prej\xc5\xa1njima oto\xc4\x8dkoma nov otok. Novonastalo otok z dveh strani omejuje reka Bojana, s tretje strani pa pe\xc5\xa1\xc4\x8dena obala Jadranskega morja. Otok je pora\xc5\xa1\xc4\x8den s sredozemskimi in subtropskimi rastlinami.'